Ha így folytatódik a trend, lassan kihal Kelet-Európa; Magyarországon 2100-ra csak 6 millióan élnek majd - 444
anarki életmód 2017. június 26., hétfő 10:23 292 280
Magyarország népessége a nyolcvanas évektől folyamatosan csökken, és ha így folytatódik a trend, márpedig az ENSZ legfrissebb népesedési tanulmánya szerint így folytatódik, az előrejelzések szerint 2100-ra, vagyis 83 év múlva mindössze hatmillióan élnek majd az országban.
Az ENSZ által vizsgált tíz közép-kelet-európai országban (Bulgária, Csehország, Fehéroroszország, Lengyelország, Magyarország, Moldova, Oroszország, Románia, Szlovákia, Ukrajna) az ezredfordulón 300 millióan éltek, 2100-ra viszont a népesség 220 millióra csökken, ami átlagosan 28 százalékos népességfogyást jelent.
Magyarországon az ENSZ szerint ebben a 100 éves periódusban olyan mértékű népességfogyás várható, hogy 2100-ra a 2000-es népességnek mindössze 62,5 százaléka él majd az országban. Bulgária, Lengyelország, Moldova és Románia lakosainak száma még ennél is drasztrikusabban, a 2000-eshez képest nagyjából a felére csökken 2100-ra.
Mindeközben a világ össznépessége 7,6-ról 11,2 milliárdra nő 2100-ra, de ez nem Európa vagy Amerika, hanem Afrika és Ázsia népesedési sikerének tudható be. (ENSZ, Portfolio)